I egen bil:
Hvis du kører i egen bil, tager turen til Bygdin ca. 4 timer fra Oslo. Turen til Oslo kan du enten klare i bil hele vejen, eller med færge fra Frederikshavn eller København. Du kan desuden sejle fra Hirtshals til Larvik og Langesund og køre derfra til Bygdin. Ud over udgifter til benzin/diesel, skal du påregne udgifter til vejafgifter i Norge. Husk snekæder, de kan blive nødvendige særligt på sidste del af turen fra Beitostølen til Bygdin.
Med fly og bus:
Du kan flyve til Oslo/Gardermoen og tage bussen Valdresexpressen videre mod Bygdin. Tjek nor-way.no for info om afgange. Nogle dage kører bussen fra Oslo Sentralstasjon (Oslo S), andre dage kører den fra Gardermoen. Her kan du også tjekke, om bussen kører helt til Bygdin eller kun til Beitostølen. Hvis bussen ikke kører helt til Bygdin, kan hotellet mod en mindre betaling hjælpe med at køre det sidste stykke. Kontakt os endelig, hvis du har spørgsmål til transporten.
OBS: Vejen ml. Beitostølen og Bygdin er nattelukket ml. kl. 20 og 08, så sene ankomster og meget tidlige afgange er ikke mulige. Ved snestorm kan vejen desuden lukke helt, indtil det igen er muligt at rydde den. Deltagere på denne tur må derfor være forberedte på, at logistikken kan blive påvirket af naturens luner.